একটি পাখির নীড় আছে কিন্তু একজন ফিলিস্তিনির তাও নেই। আবাসভূমি হারা এক ফিলিস্তিনি কবি ফিলিস্তিনিদের কষ্টের চিত্র তুলে ধরেছেন এভাবেই। স্বাধীন একটি নীড়ের জন্য তারা সংগ্রাম করছেন দশকের পর দশক ধরে। নিজেদের আবাসভূমি থেকে উচ্ছেদ হওয়ার পর ফিলিস্তিনিরা আরব দুনিয়াসহ গোটা বিশ্বে ছড়িয়ে ছিটিয়ে আছেন। সশস্ত্র পন্থা থেকে আলোচনা কত প্রক্রিয়ার মাধ্যমেই না স্বাধীন সার্বভৌম আবাসভূমির জন্য তারা লড়াই করছেন। এর মধ্যে কৃত্রিম ও ক্ষুদ্র ধর্মবাদী দেশ ইসরাইলের সাথে আরব দেশগুলোর দুই দফা যুদ্ধ হয়েছে। ফলাফল শুধু পরাজয় নয় আরো অধিক ভূখণ্ড হাতছাড়া হয়েছে। মাত্র তিন সপ্তাহে দক্ষিণ সুদান জাতিসঙ্ঘে স্বীকৃতি পেয়েছে, পূর্ব তিমুর স্বাধীন হতে বা জাতিসঙ্ঘে স্বাধীন রাষ্ট্রের স্বীকৃতি পেতে কোনো বেগ পেতে হয়নি। কিন্তু ফিলিস্তিনির ক্ষেত্রে সব নিয়মই উল্টে গেছে। কারণ একটাই ইহুদি স্বার্থ। ইসরাইল চায় না স্বাধীন ফিলিস্তিন রাষ্ট্র অতএব বিশ্বের একক পরাশক্তি আমেরিকাও চায় না স্বাধীন ফিলিস্তিন।